সুমাইয়া শিমু

সুমাইয়া রহমান শিমুল যিনি সুমাইয়া শিমু নামে পরিচিত, একজন বাংলাদেশি অভিনেত্রী, মডেল ও সমাজকর্মী। তিনি ১৯৯৯ সাল থেকে টেলিভিশন নাটকে অভিনয় করছেন। নারী উন্নয়নমূলক সংগঠন ‘বেটার ফিউচার ফর উইমেন’ এর প্রতিষ্ঠাতা চেয়ারম্যান।

প্রাথমিক জীবন ও শিক্ষা
শিমুর জন্ম ও শৈশব কাটে নড়াইলে। তাঁর পিতা আতিয়ার রহমান একজন সরকারি কর্মকর্তা এবং মাতা লায়লা রহমান একজন গৃহিণী। শিমু জাহাঙ্গীরনগর বিশ্ববিদ্যালয় থেকে 'সরকার ও রাজনীতি' বিষয়ে স্নাতকোত্তর এবং একই বিশ্ববিদ্যালয় থেকে নাট্যকলায় পিএইচডি ডিগ্রি লাভ করেন।

কর্মজীবন
শিমুর টেলিভিশন নাটকে অভিষেক হয় ১৯৯৯ সালে এখানে আতর পাওয়া যায় নাটক দিয়ে। ধারাবাহিক নাটক ‘স্বপ্নচূড়া’ তার অভিনয়জীবনের মোড় ঘুরিয়ে দেয়। একুশে টিভির ‘ললিতা’ নাটকের নামভূমিকায় অভিনয় করে সুমাইয়া প্রশংসিত হোন। ২০০৮ সালে তিনি স্বপ্নচূড়া নাটকে অভিনয়ের জন্য দর্শক জরিপে মেরিল-প্রথম আলো পুরস্কার পুরস্কার লাভ করেন। তিনি ৭ বার এই পুরস্কারের জন্য মনোনয়ন পেয়েছিলেন।

শিমু প্রথম আলোচনায় আসেন বাপ্পা মজুমদারের 'পরী' গানের মডেল হয়ে। তার ইউরো অরেঞ্জের বিজ্ঞাপনও বেশ জনপ্রিয় হয়েছিল। তার অভিনীত একমাত্র চলচ্চিত্র হচ্ছে ব্যাচেলর। ‘২ষ’–এর শেষ পর্ব ‘বেসুরা’র মাধ্যমে তার ওটিটিতে অভিষেক ঘটে।

২০১৯ সালে তিনি ‘বেটার ফিউচার ফর ওমেন’ নামে নারী উন্নয়নমূলক অলাভজনক একটি সংস্থা চালু করেন। এটি উৎপাদনশীল কাজে বৃহত্তর সম্পৃক্ততার জন্য নারীদের ক্ষমতায়নের জন্য শিক্ষা, দক্ষতা বৃদ্ধি, এবং উদ্যোক্তাদের সুযোগ প্রদানের পাশাপাশি প্রয়োজনীয় স্বাস্থ্যসেবা প্রদানের জন্য নিবেদিত। তিনি ২০১৭ সালে আন্তর্জাতিক সংস্থা ‘রিলিফ ইন্টারন্যাশনাল’-এর শুভেচ্ছা দূত নির্বাচিত হোন। 

ব্যক্তিগত জীবন
শিমু ২০১৫ সালের ২৮ আগস্ট নজরুল ইসলামের সাথে বিবাহবন্ধনে আবদ্ধ হন। নজরুল যুক্তরাষ্ট্র-ভিত্তিক এনজিও রিলিফ ইন্টারন্যাশনাল-এর কান্ট্রি ডিরেক্টর হিসেবে দায়িত্ব পালন করেছিলেন। ২০২৩ সালের ৮ নভেম্বর তিনি যমজ পুত্রসন্তানের জন্ম দেন।

নাট্যতালিকা
 এখানে আতর পাওয়া যায়
 বিহাইন্ড দ্যা সিন
 ইডিয়ট
মন কাঁদে
মিস্টার এন্ড মিসের সরকার
হ্যালো
আলোর মিছিলে ওরা
আনন্দ
সাদা গোলাপ
শিউলি অথবা রক্তজবার গল্প
লেক ড্রাইভ লেন
স্বপ্নচূড়া
হাউস ফুল

পুরস্কার 
মেরিল-প্রথম আলো পুরস্কার
 পুরস্কারের বিভাগ আয়োজন নাটক ফলাফল শ্রেষ্ঠ টিভি অভিনেত্রী ২০০৯ স্বপ্নচূড়া  ২০১০ ললিতা  ২০১১ ললিতা  ২০১২ ললিতা  ২০১২ রেডিও চকলেট  ২০১২ রেডিও চকলেট রিলোডেড 

তথ্যসূত্র

বহিঃসংযোগ



বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী নাট্য অভিনেত্রী
বিষয়শ্রেণী:নড়াইল জেলার ব্যক্তি
বিষয়শ্রেণী:জাহাঙ্গীরনগর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মেরিল-প্রথম আলো পুরস্কার বিজয়ী
বিষয়শ্রেণী:বাংলাদেশী নারী মডেল
বিষয়শ্রেণী:বাংলাদেশী সমাজকর্মী